जीवन में पुण्यों की कमाई अधिक से अधिक करनी चाहिए : स्वामी ज्ञानानंद
मनुष्यको जीवन जीने के लिए मिला है ना कि गंवाने के लिए। थल जल में करोड़ों प्रकार के प्राणी रहते हैं, लेकिन मनुष्य उनमें सबसे सर्वश्रेष्ठ है। ये शब्द गीता मनीषी महामंडलेश्वर स्वामी ज्ञानानंद महाराज ने कहे। वे श्री कृष्ण कृपा परिवार जियो गीता सफीदों की ओर से आयोजित 3 दिवसीय दिव्य गीता सत्संग के दूसरे दिन लोगों को प्रेरित कर रहे थे।
गीतामन को मजबूत करने का टॉनिक
महाराजने कहा कि मन अगर मजबूत होगा तो विपरित परिस्थितियों में भी घबराहट नहीं होगी। मनुष्य के कर्मक्षेत्र में सबसे बड़ी कमजोरी मन का कमजोर होना है। श्रीमद्भागवत गीता के सूत्रों का आत्मसात करके ही मन को मजबूत बनाया जा सकता है। श्रीमद्भागवत गीता मन को मजबूत करने को सबसे बढ़िया टॉनिक है। जीवन में पुण्यों की कमाई अधिक से अधिक करनी चाहिए। कार्यक्रम के अंत में मुख्य अतिथि जयभगवान गोयल मुख्य यजमान विजेंद्र गुप्ता को आयोजकों द्वारा शॉल भेंट करके सम्मानित किया गया। इस मौके पर विजयपाल सिंह, डॉ. अशोक सम्राट, सुरेश कौशिक, ईश्वर चंद कौशिक, प्रदेशीलाल गुप्ता, डॉ. एसके आहुजा, अरविंद शर्मा, राधेश्याम थनई, राजकुमार मित्तल, सूरजभान सैनी, सुनील शर्मा, राजू वालिया, रवि थनई, पवन धवन, नानक खन्ना, नरेंद्र थनई, डा. बीर सिंह नांदल, सोनू थनई, वेदप्रकाश नंदवानी सुरेंद्र शर्मा मौजूद रहे।
सफीदों. गीतासत्संग कार्यक्रम में उपस्थित श्रद्धालु। फोटो| भास्कर
hin_Deva hin_Deva hin_Deva hin_Deva awa_Deva